Moncos trasa

Moncos trasa (Autodromo Nazionale di Monza) – legendinė Italijos Formulės 1 trasa Moncos mieste netoli Milano.

 Istorija 

„Monza Autodrome“ statybos prasidėjo 1922 metų sausį. Milano automobilininkų klubas nusprendė paminėti savo 25-ąsias metines pastatydamas savo trasą. Buvo peržiūrėti keli projektai ir pasirinktas parkas Moncoje, kurio reljefas ir geografinė padėtis pilnai tenkino investuotojus, inžinierius ir statytojus. Iškart buvo sukurta privataus kapitalo kompanija prižiūrėti statybos darbus – S.I.A.S (Societa Incremento Automobilismo e Sport). Trasos architektu dirbti buvo pakviestas Alfredo Roselli.

Pirmajame projekte trasos ilgis siekė 14 km ir jo sąmata buvo apie 6 mln. lirų. Jau po mėnesio, 1922 m. vasarį, Milano automobilininkų klubo vadovas padėjo „kertinį akmenį“ ir darbai pajudėjo. Per rekordinį 110 dienų laiką, Monca buvo pasiruošusi lenktynėms. „Monza Autodrome“ turėjo vieną 4,5 km lenktą tiesiąją, du greitų posūkių kompleksus (juose tais laikais buvo pasiekiamas apie 180-190 km/h greitis), kurie buvo sujungti dviem tiesiosiomis po 1070 m ir besikeičiančio spindulio posūkiu.

Oficialus atidarymas vyko lietingą 1922 m. rugsėjo 3 dieną, kurio metu dalyvavo Italijos premjeras. Tos pačios dienos lenktynes laimėjo Pietro Bardolino su „Fiat 501“.

1928 m. įvyko pati skausmingiausia Italijos motosporto istorijoje avarija – pilotas Emilio Materassi lėkdamas dideliu greičiu rėžėsi į tribūnas. Be piloto žuvo dar 27 žiūrovai. Laikinai buvo nuspręsta lenktyniauti nedidelėje trasos dalyje. Taip trasa buvo sutrumpinta nuo 14 km iki 4,5 km – lenkta tiesioji ir keletas posūkių.

Antrojo pasaulinio karo metu trasa buvo naudojama ne pagal paskirtį. Iš pradžių čia buvo atvežtas archyvas, vėliau - žvėrys iš Milano zoologijos sodo. Trasos danga buvo galutinai sugadinta 1945 m. tankų parado metu, o pastatai ir tribūnos - dar anksčiau.

1948 m. Milano automobilininkų klubas nutarė atstatyti trasą, ir vėl per neįtikėtinai trumpą laiko tarpą – mažiau nei per du mėnesius – trasa jau laukė lenktynių. Spalio 17 d. „Italijos GP“ laimėjo prancūzas Jean - Pierre Vimil, važiavęs su „Alfa Romeo 158“. O savaite vėliau čia finišavo motolenktynininkų čempionatas.

1955 m. statybos vėl grįžo į Moncą, tačiau šį kartą buvo nuspręsta rekonstruoti trasą iš esmės. Padidėjęs greitis ir saugumo reikalavimai nesiderino su supiltu trasos fundamentu – reikėjo pakloti betoninę dangą. Trasos ilgis buvo sumažintas iki 4,250 km ir pastatytos kelios naujos atkarpos – posūkis su besikeičiančiu radiusu „Parabolica“, o dar dviejuose posūkiuose galima buvo pasiekti 285 km/h greitį. Taip pat buvo modernizuota ir 10 km trasos dalis. Italai tikėjosi ne tik Formulės 1 lenktynių. Tiesa, 1961 m. ilgoji trasa po baisios avarijos buvo uždaryta vienviečiams automobiliams. Įvažiuodamas į „Parabolica“ posūkį Wolfgang von Trips nesugebėjo išlaikyti automobilio, kuris posūkyje rėžėsi į tribūnas. Žuvo lenktynininkas ir 11 žiūrovų. Organizatoriai nusprendė tribūnas atitverti metaline tvora, bet 1970 m. rugsėjo 5 d. per kvalifikaciją neatlaikė ir ji. Jochenui Rindtui su „Lotus 72“ sugedo stabdžiai toje pačioje vietoje prieš „Parabolica“. Bolidas pramušė silpnus tvoros pamatus. Pilotas žuvo.

Jei trasa buvo statyta pasiekti rekordinius greičius, tai dabar organizatoriai suvokė trasos saugumo aspektą. Nuo 1970 m. konstruktoriai ir statytojai stojo į kovą su šia problema. Organizatoriai perstatė trasą, kad sumažintų greitį. Bolidų konstruktoriai dirbo, kad padidintų greitį. Tačiau baisių avarijų sąrašas didėjo toliau.

Švedų pilotas Ronnie Peterson buvo vienas iš Moncos „specialistų“. Jis čia laimėjo 1973, 1974 ir 1976 m. Per 1978 m. Italijos GP startą jis pateko į avariją, susilaužė abi kojas ir nugabentas į miesto ligoninę mirė. Čempionu tapo jo komandos John Player Team Lotus partneris Mario Andretti su „Lotus 79“.

XX a. 10-ajame dešimtmetyje pastatytas naujas boksų kompleksas ir įdiegta „greito saugumo“ sistema leidžia Moncai vadintis viena iš labiausiai įrengtų trasų. Medžiagos, iš kurių pastatyti boksai, gali atlaikyti ugnį dvi valandas, spaudos centras talpina 370 žurnalistų. Elektroninė trasos dalis valdoma iš vieno centro su palydoviniu ryšiu ir greitu kanalu per internetą. Trasoje įrengti 31 davikliai, kontroliuojantys automobilių padėtis trasoje. Taigi, mažiausias incidentas ir lenkimas tampa komandų ir žurnalistų grobiu.

2007 m. lenktynininkų prašymu buvo atlikti saugumą didinantys pakeitimai antruosiuose S formos posūkiuose. Anksčiau žole ir žvyru dengta išslydimo zona padengta asfaltu.

2016 m. pabaigoje bus pradėti trasos pirmojo posūkio atnaujinimo darbai - šis posūkis bus panaikintas ir lenktynininkai važiuos tiesiai, o šalia Parabolica posūkio bus įrengtos žvyro zonos.New Monza over a second faster for F1 – and Parabolica gravel will return Vėliau šių planų buvo atsisakyta.

 Statistika 
 Metai Pilotas laimėtojas Komanda laimėtoja2023 Max VerstappenRed Bull Racing-Honda RBPT2022 Max VerstappenRed Bull Racing2021 Daniel RicciardoMcLaren-Mercedes2020 Pierre GaslyAlphaTauri-Honda2019 Charles LeclercFerrari2018 Lewis HamiltonMercedes2017 Lewis HamiltonMercedes2016 Nico RosbergMercedes2015 Lewis HamiltonMercedes2014 Lewis HamiltonMercedes2013 Sebastian VettelRed Bull Racing2012 Lewis HamiltonMcLaren2011 Sebastian VettelRed Bull Racing2010 Fernando AlonsoFerrari2009 Rubens BarrichelloBrawn GP2008 Sebastian VettelToro Rosso2007 Fernando AlonsoMcLaren 2006 Michael SchumacherFerrari 2005 Juan Pablo MontoyaMcLaren Mercedes 2004 Rubens BarrichelloFerrari 2003 Michael SchumacherFerrari 2002 Rubens BarrichelloFerrari 2001 Juan Pablo MontoyaWilliams-BMW 2000 Michael SchumacherFerrari 1999 Heinz-Harald FrentzenJordan-Honda 1998 Michael SchumacherFerrari 1997 David CoulthardMcLaren-Mercedes 1996 Michael SchumacherFerrari 1995 Johnny HerbertBenetton-Renault 1994 Damon HillWilliams-Renault 1993 Damon HillWilliams-Renault 1992 Ayrton SennaMcLaren-Honda 1991 Nigel MansellWilliams-Renault 1990 Ayrton SennaMcLaren-Honda 1989 Alain ProstMcLaren-Honda 1988 Gerhard BergerFerrari 1987 Nelson PiquetWilliams-Honda 1986 Nelson PiquetWilliams-Honda 1985 Alain ProstMcLaren-TAG 1984 Niki LaudaMcLaren-TAG 1983 Nelson PiquetBrabham-BMW 1982 Rene ArnouxRenault 1981 Alain ProstRenault 1979 Jody ScheckterFerrari 1978 Niki LaudaBrabham-Alfa Romeo 1977 Mario AndrettiLotus-Cosworth 1976 Ronnie PetersonMarch-Cosworth 1975 Clay RegazzoniFerrari 1974 Ronnie PetersonLotus-Cosworth 1973 Ronnie PetersonLotus-Cosworth 1972 Emerson FittipaldiLotus-Cosworth 1971 Peter GethinBritish Racing Motors 1970 Clay RegazzoniFerrari 1969 Jackie StewartMatra-Cosworth 1968 Denny HulmeMcLaren-Cosworth 1967 John SurteesHonda 1966 Ludovico ScarfiottiFerrari 1965 Jackie StewartBritish Racing Motors 1964 John SurteesFerrari 1963 Jim ClarkLotus 1962 Graham HillBritish Racing Motors 1961 Phil HillFerrari 1960 Phil HillFerrari 1959 Stirling MossCooper 1958 Tony BrooksVanwall 1957 Stirling MossVanwall 1956 Stirling MossMaserati 1955 Juan Manuel FangioMercedes-Benz 1954 Juan Manuel FangioMercedes-Benz 1953 Juan Manuel FangioMaserati 1952 Alberto AscariFerrari 1951 Alberto AscariFerrari 1950 Giuseppe FarinaAlfa Romeo

 Mirtys ir avarijos 

 1924 m. Louis Zborowski žuvo atsitrenkęs į medį.
 1928 m. Emilio Materassi žuvo išslydęs iš trasos. Taip pat žuvo 27 žiūrovai.
 1933 m. Giuseppe Campari, Mario Umberto Borzacchini ir Stanislas Czaykowski žuvo šiaurinėje trasos dalyje lenktynių metu.
 1955 m. Alberto Ascari žuvo testuodamas bolidą praėjus 4 dienoms po avarijos Monako GP.
 1961 m. Wolfgang von Trips žuvo išslydęs iš trasos. Taip pat žuvo 11 žiūrovų.
 1970 m. Jochen Rindt žuvo per kvalifikacinį važiavimą.
 1973 m. Renzo Pasolini ir Jarno Saarinen žuvo per motociklų lenktynes.
 1973 m. Carlo Chionio, Renzo Colombini ir Renato Galtrucco žuvo per motociklų lenktynes.
 1978 m. Ronnie Peterson po avarijos Formulės 1 lenktynėse mirė ligoninėje.
 1998 m. Michael Paquay - Belgijos motociklininkas - mirė ligoninėje praėjus dienai po patirtos avarijos motociklų lenktynėse.
 2000 m. Paolo Gislimberti – trasos prižiūrėtojas – žuvo į jį atsitrenkus padangai, kuri atitrūko nuo Heinz-Harald Frentzen vairuoto bolido pirmame posūkyje įvykus avarijai.

 Adresas 
Autodromo Nazionale di Monza
Parco Monza
20052 Monca

 Nuorodos 
 www.f1db.com  

 Šaltiniai 

Kategorija:Formulės 1 trasos Italijoje